Kamov Ka-10

Το Kamov Ka-10 (ονομασία αναφοράς ΝΑΤΟ: «Hat») ήταν μονοθέσιο σοβιετικό ελικόπτερο παρατήρησης το οποίο πέταξε για πρώτη φορά τον Σεπτέμβριο του 1949. Αποτελούσε εξέλιξη του Ka-8 και επρόκειτο ουσιαστικά για μία ανοικτή πλατφόρμα με ομοαξονικό κύριο στροφείο. Κατασκευάστηκαν μόνο δεκαέξι μονάδες (τέσσερα πρωτότυπα και δώδεκα Ka-10M).

Σχεδιασμός και ανάπτυξη
Το Ka-10 ήταν εξέλιξη του προγενέστερου Ka-8 που είχε αναπτύξει ο Νικολάι Κάμοφ. Το Ka-8 ήταν αρκετά επιτυχημένο ώστε να επιτραπεί στον Καμόφ να ιδρύσει το δικό του ανεξάρτητο σχεδιαστικό γραφείο το 1948.Gunston 1995, p. 138. Η γενική διάταξή του ήταν παρόμοια με του Ka-8 και αποτελούνταν από μια ανοικτή κατασκευή από ατσάλινες δοκούς στην οποία ήταν εγκατεστημένος ο κινητήρας, την θέση του πιλότου και το διπλό στροφείο.Apostolo 1984, p. 108. Ήταν όμως μεγαλύτερων διαστάσεων, είχε βελτιωμένο σύστημα μετάδοσης κίνησης και στροφείο καθώς και τον νέο κινητήρα Ivchenko AI-4 των 55 hp που δημιουργήθηκε ειδικά για το ελικόπτερο αυτό.Alexander 1975, pp. 146–147.Gunston 1995, p. XIX.

Επιχειρησιακή ιστορία
Το αρχικό Ka-10 πραγματοποίησε την παρθενική του πτήση το Σεπτέμβριο του 1949. Ακολούθησαν τρία ακόμα πρωτότυπα τα οποία αξιολογήθηκαν από τη Σοβιετική Ναυτική Αεροπορία. Το 1950 ένα από τα ελικόπτερα έλαβε μέρος στις αεροπορικές επιδείξεις στο Τουσίνο, ενώ ένα άλλο ήταν το πρώτο σοβιετικό ελικόπτερο που πραγματοποίησε προσνήωση (στις 7 Δεκεμβρίου 1950).

Το 1954 κατασκευάστηκαν δώδεκα βελτιωμένα Ka-10M για τις συνοριακές δυνάμεις του Ναυτικού. Είχαν διπλό κάθετο ουραίο, βελτιωμένο στροφείο και συστήματα ελέγχου.

Εκδόσεις
Ka-10
Μονοθέσιο ελικόπτερο παρατήρησης.

Ka-10M
Έκδοση με διπλό κάθετο ουραίο και άλλες βελτιώσεις.

Χρήστες
ΕΣΣΔ
Σοβιετική Ναυτική Αεροπορία

Παραπομπές

Βιβλιογραφία
 Alexander, Jean. Russian Aircraft since 1940. London: Purnell Book Services, 1975. .
 Apostolo, Giorgio. The Illustrated Encyclopedia of Helicopters. New York: Bonanza Books, 1984.  .
 Gunston, Bill. The Osprey Encyclopedia of Russian Aircraft 1875–1995. London: Osprey, 1995. .

 Εξωτερικοί σύνδεσμοι 

 Το Kamov Ka-10 στην επίσημη ιστοσελίδα της Kamov
 Το Kamov Ka-10 στο ram-home.com 
 Το Kamov Ka-10 στο aviastar.org

K
K